Villa Unique | LekkeSlaap
Villa Unique is 'n lieflike en huis wat aan die voorheuwels van die Simonsbergreeks skuil. Die huis is net 1,6 km van die prentjiemooi Stellenbosch af. Dit is goed toegerus, smaakvol versier en bied die ideale naweekwegbreek of toevlug vir langer verblyf.
Dié villa het slaapplek vir 8 gaste in 3 slaapkamers wat elkeen lugversorging, oorgenoeg kasspasie en 'n en suite-badkamer het. Die villa het leefareas, 'n kombuis en 'n wasgoedkamer. Daar is ook sekere DStv-kanale, WiFi, ondervloerse verhitting, 'n swembad, patio's, 'n braai-area en 'n pragtige tuin beskikbaar vir gaste om te benut.
Die onthaalarea, beide binne en buite, voorsien genoeg ruimte vir lekker kuiers. Daar is ook 'n braai-den op die terras wat aan die swembad gekoppel is. Gaste word persoonlik met aankoms ontmoet en verwelkom. 'n Sekuriteitswag is in die nag aan diens en die koste is by die tarief ingesluit.
Die omliggende area bied verskeie wynlandgoedere en wyntoere kan met afspraak gereël word. Baie wynplase het restaurante op die perseel. Stellenbosch het ook heerlike restaurante wat plaaslike disse bedien. Vir die jongspan bied die area perdry, diereplase, Butterfly World en daguitstappies na strande. Besoekers kan ook vinnig op die R44 klim en na Hermanus gaan om walvisse te kyk gedurende die walvisseisoen. Die omliggende area bied verskeie natuurreservate, voetslaanroetes, fietsryroetes en kampioen-gholfbane.
Kontak ons asb. vir verdere inligting met betrekking tot groepbesprekings. Die eenhede is naby mekaar en dus is dit perfek vir groepe vriende, 'n span of families wat naby mekaar wil bly, maar wat steeds 'n bietjie privaatheid wil geniet met hul eie swembad en tuin.